கேள்வி: கேஎல்ஐஏ T1 நிலையம் - பொது என்பது என்ன?
பதில்: 1998-ஆம் ஆண்டில் கட்டப்பட்ட கோலாலம்பூர் பன்னாட்டு வானூர்தி நிலையம் ஒரு முதன்மை வானூர்தி முனையம் ''(Terminal)'' உள்ளது. அந்த வானூர்தி முனையத்தில் ஒரு தொடருந்து நிலையமும் உள்ளது. அதற்குப் பெயர்தான் 'கேஎல்ஐஏ T1 நிலையம்'. சிப்பாங் பன்னாட்டு வானூர்தி நிலையத்தின் தொடருந்து நிலையம் முன்பு கேஎல்ஐஏ நிலையம் என்று அழைக்கப்பட்டது. தற்போது 'கேஎல்ஐஏ T1 நிலையம்' என்று அழைக்கப்படுகிறது. இந்த வானூர்தி தொடருந்து நிலையம்தான் முதன்முதலில் கட்டப்பட்டது. தற்போது இந்த வானூர்தி முனையத்திற்கு வழங்கப்படும் சேவைக்கு விரைவுத் தொடருந்து இணைப்பு ''(Express Rail Link) (ERL)'' எனப் பெயர் வழங்கப்பட்டு உள்ளது.
கேள்வி: கேஎல்ஐஏ T1 நிலையம் - கேஎல்ஐஏ 1 நிலையம் பற்றி நீங்கள் என்ன அறிந்துள்ளீர்கள்?
பதில்: கோலாலம்பூர் பன்னாட்டு வானூர்தி நிலையம்க் கட்டும் போதே முதல் விரைவுத் தொடருந்து இணைப்பு தொடருந்து நிலையத்தையும் கட்டிவிட்டார்கள். அதன் அப்போதைய பெயர் கேஎல்ஐஏ 1 நிலையம். தற்போது கேஎல்ஐஏ T1 நிலையம் என பெயர் மாற்றம் செய்யப்பட்டுள்ளது. 2014 மே 2-ஆம் தேதி மலிவுவிலை வானூர்திச் சேவைகளுக்காக ''(Low Cost Carrier Terminal)'' (LCCT) ரிங்கிட் 4 பில்லியன் செலவில், அசல் வானூர்தி நிலையத்திற்கு 2 கிமீ அப்பால் இரண்டாவது வானூர்தி முனையம் கட்டப்பட்டது. அந்த முனையத்திற்காக மற்றும் ஒரு புதிய தொடருந்து நிலையமும் கட்டப்பட்டது. அந்த நிலையத்தின் தற்போதைய பெயர் கேஎல்ஐஏ T2 நிலையம் ''(KLIA T2)'' ஆகும்.